Il-Partit Demokratiku ppubblika l-viżjoni tiegħu li matulha saħaq li l-politiċi għandhom iġorru l-konsegwenzi tal-iżball taghhom Il-Partit Demokratiku ddeskriva lilu nnifsu bħala d-dar naturali għal min jaspira li f’Malta jkun hawn “gvern għaqli u impenjat” fl-interess pubbliku u li jgħin lil Malta u Għawdex jilħqu l-potenzjal tagħhom. Dalgħodu, il-Partit Demokratiku ppubblika l-viżjoni tiegħu li matulha saħaq li l-politiċi għandhom jġorru l-konsegwenzi tal-iżball taghhom. “Aħna nservu wkoll bħala għassiesa għaċ-ċittadini mħassbin miż-żewġ partiti l-kbar biex inqarrbuhom għat-triq tan-nofs u flimkien infittxu soluzzjonijiet effettivi. Il-viżjoni tiddeskrivi wkoll lill-partit bħala wieħed magħmul minn persuni Liberali u Demokratiċi li jemmnu li t-tielet partit fil-Parlament huwa bżonnjuż biex: Il-Partit Demokratiku saħaq li hu jemmen f’demokrazija rappreżentattiva, fejn is-saltna tad-dritt hi garantita, u “fejn il-ġustizzja soċjali, il-governanza tajba, u l-imparzjalità, b’istituzzjonijiet effettivi u verament indipendenti, jaħdmu b’għan nobbli.” L-ambjent jilgħab rwol importanti mill-viżjoni tal-Partit Demokratiku. Jisħaq li filwaqt li jitħares l-ambjent u l-patrimonju naturali u kulturali, jemmen ukoll f’ekonomija sostenibbli u etika, mibnija fuq bażi soda li żżomm il-bilanċ ġust bejn il-qligħ u l-ġustizzja soċjali, ħalli kullhadd jgħix fis-sliem. Il-Partit Demokratiku temm jisħaq li hu jemmen f’soċjetà edukata, Ewropea u miftuħa, fejn is-solidarjetà, l-ekwità u l-ħarsien ta’ saħħet kulħadd jigu l-ewwel,” saħaq il-PD. “Aħna ssibna fuq quddiem, nleħħnu bis-saħħa l-vuċi ta’ ċittadini li jemmnu li pajjiżna jixraqlu governanza li tagħmilna kburin u tħares għixien dinjituż għall-ġenerazzjonijiet preżenti u futuri.”